stanford-oval/wikipedia huggingface dataset:
יחיד רם לעולם

יָחִיד רָם לְעוֹלָם הוא פיוט ללא ייעוד מוגדר, חובר על ידי הרב רפאל ענתבי (אחד מגדולי משוררי ארם צובא במאות ה-20–19).
תוכן הפיוט, הוא תחנונים העולים ובוקעים מלב ליבו של משורר הפיוט, הרב רפאל ענתבי. התחנונים בנוסף לכך גם מבקשים מהקדוש ברוך הוא מחילה. העצמתו של הפיוט נעשית על ידי כך שלכל אורכו של הפיוט ישנם אזכורים של האל הקוראים לו בשמות שונים. הפייטן המפייט את הפיוט נע בין התחושה הוודאית והברורה אשר באה זמנה לתחושת ההחמצה, העיכוב וחוסר היכולת לחכות, לצפות ולקוות. התחושה הזו באה לידי ביטוי באל שיגלה מתי תבוא ותגיע הגאולה לעולם.
טרור קומוניסטי

טרור קומוניסטי מתאר טרור המתבצע על ידי קבוצות הדבקות בקומוניזם או באידאולוגיות קשורות כמו טרוצקיזם, לניניזם, מאואיזם או מרקסיזם – לניניזם. בהיסטוריה הטרור הקומוניסטי קיבל לפעמים צורה של טרור בחסות המדינה, הנתמך על ידי מדינות קומוניסטיות כמו ברית המועצות, סין, צפון קוריאה וקמבודיה. בנוסף, ארגונים עצמאיים כמו הבריגדות האדומות, הקו הקדמי וסיעת הצבא האדום עסקו גם בטרור קומוניסטי. קבוצות אלו מקוות לעודד את ההמונים לקום ולהתחיל במהפכה עולמית להפלת המערכות הפוליטיות והכלכליות קיימות. לפעמים ניתן לקרוא לצורה זו של טרור טרור אדום או טרור שמאלי.
סיום המלחמה הקרה והתפרקות ברית המועצות הובילו לירידה ניכרת בצורת טרור זו. בריאן קרוזייר, מייסד ומנהל המכון לחקר סכסוכים, אמר כי הקומוניזם היה המקור העיקרי לטרור בחסות המדינה.
דוגמאות לטרור קומוניסטי ברחבי העולם > בולגריה

הפיגוע בכנסיית סווטה נדליה ב-16 באפריל 1925 בוצעה על ידי קבוצה מהמפלגה הקומוניסטית של בולגריה (BCP). הם פוצצו את גג כנסיית סנט נדליה בסופיה, בולגריה. 150 בני אדם נהרגו וכ-500 נפצעו.
דוגמאות לטרור קומוניסטי ברחבי העולם > קמבודיה

רצח העם בקמבודיה שבוצע על ידי קמר רוז', שהוביל למותם של כ־1.7 מיליון עד 2.5 מיליון בני אדם, הוגדר כמעשה טרור על ידי ג'וזף ס. טומן.
דוגמאות לטרור קומוניסטי ברחבי העולם > הרפובליקה העממית של סין

בנימין א. ולנטינו העריך כי האלימות שביצעו הקוומינטנג והקומוניסטים במהלך מלחמת האזרחים בסין הביאו למותם של בין 1.8 מיליון ל-3.5 מיליון בני אדם בשנים 1927–1949. בסוף שנות הארבעים דיווח מחלקת המדינה של ארצות הברית כי לאחר מלחמת העולם השנייה, הטרור הקומוניסטי שכלל ביזה, מעשי טבח וגיוס כפוי למיליציות – עלה על פעולותיה של יפן הקיסרית.
דוגמאות לטרור קומוניסטי ברחבי העולם > ברית המועצות

לאחר המהפכה הרוסית בשנת 1917, השימוש בטרור להכנעת אנשים אפיין את המשטר הקומוניסטי החדש. ההיסטוריונית אנה גייפמן הצהירה כי הדבר "ניכר במקורותיו של המשטר". על פי ההערכות 17,000 בני אדם מתו כתוצאה ממסע האלימות הראשוני המכונה הטרור האדום. פליקס דז'רז'ינסקי, מייסד צ'קה (המשטרה החשאית הסובייטית), הפעיל באופן נרחב טקטיקות טרור, במיוחד כנגד איכרים שסירבו למסור את תבואתם לממשלה. עם פתיחת המדיניות הכלכלית החדשה (NEP), קבע לנין, "זו טעות לחשוב שה-NEP שם קץ לטרור. נחזור לטרור וזה יהיה טרור כלכלי".
דוגמאות לטרור קומוניסטי ברחבי העולם > דרום אפריקה

בתקופת האפרטהייד בדרום אפריקה, הממשלה תחת המפלגה הלאומית האפריקאנית ראתה את ה-ANC ואת הזרוע הצבאית שלה, Umhonto we Sizwe, כטרוריסטים קומוניסטים. כתוצאה מכך הונהגה על ידי הממשלה שורה של חוקים, כגון "חוק דיכוי הקומוניזם", שהוציא לחוק ארגונים שנתפשו כקומוניסטיים. בשנת 1967 הממשלה פרסמה את "חוק הטרור", שהפך את פעולות הטרור לפשע סטטוטורי והוביל למעצר בלתי מוגבל.
ראו גם

טרור מרקסיסטי לניניסטי
אלימות פוליטית
מהפכה עולמית
טרור מדינתי
טוטליטריזם
טרור אסלאמי
הערות שוליים

↑  Chaliand page 197/202
↑  Fleming pp110
↑  Clymer page 107
↑  C. J. M. Drake page 19
↑  Sloan pp61
↑  Yonah ppIX
↑  Grzymala-Busse, Anna M. (2002), "CONVINCING THE VOTERS: CAMPAIGNS AND ELECTIONS", Redeeming the Communist Past, Cambridge University Press, pp. 175–226, doi:10.1017/cbo9780511613388.005, ISBN 9780511613388
↑  David C. Wills page 219
↑    Brian Crozier (Obituary), The Telegraph, 8 August 2012
↑  Brian Crozier page 203
↑  Tuman pp180
↑  Valentino p88
↑  Van Slyke pp752
↑  Nicolas, Werth (21 במרץ 2008). "Crimes and Mass Violence of the Russian Civil Wars (1918-1921)". SciencePro. נבדק ב-24 במרץ 2021. {{cite web}}:  (עזרה)
↑  Marcus C. Levitt page 152-153
↑  Richard W. Mansbach page 336
↑  David Schmidtz page 191
↑  Schutz, Barry M. (2011). "South Africa's paradox of violence and legitimacy".  In Rosenfeld, Jean (ed.). Terrorism, Identity, and Legitimacy: The Four Waves Theory and Political Violence. Taylor & Francis. p. 199. ISBN 978-0-415-57857-8.
י"ד בתשרי

י"ד בתשרי הוא היום הארבעה עשר בחודש הראשון 
בשנה העברית, למניין החודשים מתשרי, והיום הארבעה עשר בחודש השביעי 
למניין החודשים מניסן. י"ד בתשרי לעולם לא יחול, בלוח העברי הקבוע, בימים שלישי, חמישי ושבת, ועל כן הוא משתייך לקבוצת הימים הנקראת "לא גהז".
חגים ומועדים

ערב חג סוכות
הימים שבין יום כיפור לסוכות
אירועים היסטוריים

ה'תש"ד – מלחמת העולם השנייה: הממשל האיטלקי החדש מצטרף לבעלות הברית ומכריז מלחמה על גרמניה
נולדו

ה'תרל"ח – הרב מנחם מנדל אלתר, רבה של העיר פאבניץ. (נרצח ב-ה'תש"ב)
ה'תרע"ט – בנימין צביאלי, מראשוני קול ישראל וממניחי היסוד לשידורי הדת והמסורת ברדיו (נפטר בה'תשס"ד)
ה'תרצ"ה – שרה מרום שלו, חברת כנסת מטעם מפלגת גיל
ה'תש"ה – דרור קשטן, מאמן נבחרת ישראל בכדורגל
נפטרו

ה'תקע"ה – רבי ישראל הופשטיין, המגיד מקוז'ניץ (נולד ה'תצ"ז)
ה'תרצ"ג – הרב גרשון פוזן, שימש כדיין בפרנקפורט במשך שנים רבות, ורב ב"חברת קלויז" בפרנקפורט (נולד ב-ה'תרי"ג)
ה'תרצ"ד – אלתר לוין, משורר, מראשוני ענף הביטוח בישראל
ה'תש"ט – הרב יוסף צבי דושינסקי, גאב"ד העדה החרדית בירושלים, פוסק וראש ישיבה. מחבר שו"ת "מהרי"ץ"
ה'תשמ"ב – דוד מלץ – סופר עברי, ממייסדי עין חרוד
ה'תשמ"ו – הרב בן ציון ברוק, מייסד וראש ישיבת בית יוסף נובהרדוק בירושלים, תלמידו של הסבא מנובהרדוק
ה'תשס"ט – ד"ר יעקב אשל, ממייסדי המרכז האוניברסיטאי אריאל בשומרון
י"ג בתשרי – ט"ו בתשרי
תשרי
טל רמון

| --- | --- |

טל רמון
 לידה:  7 באפריל 1990 (בן 34) ישראל
 מוקד פעילות:  ישראל 
 תקופת הפעילות:  מ-2016
 מקום לימודים:  רימון בית ספר למוסיקה
 סוגה:  רוק
 כלי נגינה:  פסנתר 
 http://www.talramon.com
 פרופיל ב-IMDb
 
טל רמון בטקס ההכרזה החגיגית של נשיא המדינה ראובן ריבלין וקרן רמון בשיתוף משרד המדע והטכנולוגיה על איתן סטיבה - הישראלי השני בדרך לחלל. נובמבר 2020
טל רמון (נולד ב-7 באפריל 1990) הוא מוזיקאי וזמר-יוצר ישראלי.
ביוגרפיה

טל רמון נולד לאילן ולרונה רמון. ילדותו המוקדמת עברה עליו בבסיסי חיל האוויר תל נוף, רמת דוד וחצור.
בשנת 1998 נסע עם משפחתו לשליחות ביוסטון שבטקסס, לאחר שאביו, אלוף-משנה אילן רמון, נבחר להיות האסטרונאוט הישראלי הראשון שיטוס לחלל. כעבור חמש שנים, בשנת 2003, נספה אביו באסון מעבורת החלל קולומביה. בקיץ 2004 חזר עם משפחתו לישראל. הם התגוררו ברמת חן (רמת גן) ורמון למד בבית הספר התיכון בליך.
ב-13 בספטמבר 2009 איבד טל את אחיו, אסף, במהלך אימון מבצעי בהטיסו מטוס F16 באזור דרום הר חברון. אסף היה בן עשרים ואחת בנופלו. הוא הובא למנוחות בבית העלמין בנהלל, ונטמן סמוך לקבר אביו אילן. טל היה במהלך שירותו הצבאי כשנודע לו שאחיו אסף, שהיה מבוגר ממנו בשנתיים, נהרג.
לאחר שחרורו מצה"ל, הוא חזר להתגורר בטקסס ועבד במחנה קיץ במסגרת הסוכנות היהודית, טייל בהודו ועוד.
ביוגרפיה > הפעילות המוזיקלית

במהלך שנות מגוריו בארצות הברית בתור ילד, החל רמון לנגן ולעסוק במוזיקה בקביעות: "(...) הייתי מנגן על כל דבר שמצאתי. הפסנתר נשאר בארץ, אז נעתי בין קלידים לגיטרה". הוא מצהיר שהמוזיקה עבורו היא מפלט: (...)"אני כותב את השירים שלי כמו יומן (...) הם ממש מלווים את החיים שלי ורגעים שאני חי אותם. הרגעים הכי אישיים שלי, הגעגוע, האובדן, האהבה, השמחה והאושר".
רמון למד מוזיקה בבית הספר רימון והיה בקשר עם מוזיקאים שתמכו בו, בין היתר אבנר חודורוב, קלידן וסקסופוניסט (לשעבר להקת משינה) וחבר המשפחה. חודורוב גם ליווה אותו בהופעות חיות.
לצד העיסוק של טל במוזיקה, גם אחיו אסף ניגן בגיטרה: "הוא תמך בי ברמה שאי אפשר להסביר. חלקנו את האהבה למוזיקה וניגנו יחד". במהלך השבעה של אסף, כתב טל את הגרסה הראשונה לשיר בשם "החתול השחור", ושיר נוסף בשם "מכתב פרידה" מהאלבום "דמות". שניהם עוסקים בכאב האובדן ובגעגוע.
רמון מספר שהבין כי ברצונו לעסוק במוזיקה באופן מקצועי במהלך טיול בהודו לאחר שחרורו מצה"ל. שם כתב את השיר "קיריגנגה", בכפר באזור עמק פרוואטי. השיר יצא עם קליפ שערך רמון, וכלל צילומים מקוריים שצילם במהלך הטיול.
בשנת 2016 הוציא רמון את אלבום הבכורה שלו בשם "דמות", בהפקת אורי וינוקור. הסינגל הראשון מתוכו היה "המראה נחיתה". הפסנתר של אביו, אילן רמון, היה שותפו הצמוד של טל ביצירת האלבום "דמות". חלק ניכר מהמימון לאלבום הושג דרך מימון המונים. למעלה מ־300 איש תמכו בהשלמת הפרויקט, כולל אנשי מקצוע שלא פגשו את רמון מעולם, בהם גם דני בסן, יואב קוטנר, ועוד.
על פי וינוקור, מפיק האלבום, מדובר באלבום שעומד בזכות עצמו ולמרות ההתייחסות שיש באלבום לאובדן ולכאב יש בו גם הרבה סיפורים על החיים ובסופו של דבר האלבום מעניק חוויה עצמאית, שתיגע גם במי שלא הכיר את הנסיבות מאחוריו. האלבום זכה לשבחי הביקורת, בין היתר נאמר עליו כי באלבום זה רמון מציג רגישות ומיומנות גבוהה בצלילות מוזיקלית ותזמור מיוחד. הטקסטים הממלאים את האלבום נשענים על נופים ומשאלות לב יומיומיות, ונעזרים במלודיה כדי לדלג מעל כתיבה פשטנית לפרקים, לעומת הדרמטיות המוזיקלית הבולטת. התזמור וההפקה משאירים מקום לתזוזות בין הצלילים.
בשנת 2017, רמון שיתף פעולה מוזיקלית עם מגזין פורבס והשתתף באירוע המרכזי של המגזין בארץ.
בשנת 2020 השתתף רמון בעונה השלישית של תוכנית המציאות נינג'ה ישראל במקצה ה-VIP, סיים במקום ה-13 ולא עלה לחצי הגמר.
בינואר 2024 בתקופת מלחמת חרבות ברזל ומתוך רצון לחזק את המשפחות השכולות, הוציא יחד עם עמית פרקש, אחות שכולה גם כן, את השיר "אח יקר".
ביוגרפיה > חיים אישיים

ב-17 בדצמבר 2018 איבד רמון את אימו, רונה רמון, שנפטרה בגיל 54 לאחר מאבק במחלת הסרטן. בשנים שחלפו מאז מות אילן ואסף, הקדישה רונה את חייה להנצחתם, בפעילות חינוכית במסגרת קרן רמון ומיזמים נוספים. על החיים לצידה בשנים האחרונות סיפר טל: "אמא שלי הייתה מאוד אופטימית, היא הייתה בן אדם מאוד שמח. היא הייתה אחראית על הטוב שהרגשנו (...) המחלה התפתחה מאוד מהר, ואנחנו פשוט רצנו אחרי זה. אמא הייתה גיבורה. היא לא הייתה אוהבת שאני אומר שהיא גיבורה, אבל היא הייתה כל כך חזקה. היא לא הראתה שום סימן שזה משפיע עליה. היא רצתה להמשיך לחיות ולהיות איתנו".
ב-2019 נסע טל לטיול בנפאל יחד עם אחיו ואחותו, שם עשו את המסלול שעשה אביהם אילן בשנות העשרים לחייו.
בנובמבר 2019 רמון יצא מהארון כשסיפר שהוא נמשך גם לגברים ושהוא היה בזוגיות עם הזמר חן אהרוני.
רמון מתגורר בתל אביב עם האחים יפתח ונועה, ויחד איתם לוקח חלק פעיל בקרן רמון במיזמים חינוכיים שונים. בשנת 2024 השתתף אחיו יפתח בעונה התשיעית של תוכנית הריאליטי "המירוץ למיליון".
דיסקוגרפיה > אלבומי אולפן

2016: דמות
הערות שוליים

↑  אסף רמון, באתר יזכור
1 2  טל מילר, ממריא, באתר 7 לילות, ‏1 באפריל 2016
1 2  דסק קשת 12, ‏עוד לא נגמר: טל רמון על החיים שאחרי אובדן אביו, אחיו ואמו, באתר ‏מאקו‏, 10 בנובמבר 2019
↑  נדב מנוחין‏, הסיפור של טל רמון נבלע בין אסונותיו, ושוב החמצנו אותו כיוצר, באתר וואלה, 11 בנובמבר 2019
↑    טל מילר, ממריא, באתר "ידיעות אחרונות", 29 במרץ 2016
↑  טל מילר, טל רמון: "האלבום מוקדש לאבא אילן ולאסף", באתר ynet, 31 במרץ 2016
↑  רוי רגב, קווים לדמותו, באתר פנאי פלוס - גיליון 1395, ‏12 במאי 2016
↑  Randall Lane, Inside Preview Of The Best Event Ever For 30 Under 30 Entrepreneurs, forbes.com, ‏Mar 15, 2017
↑  עומר טסל, טל רמון ועמית פרקש: "משפחת השכול גדלה, יותר אנשים צריכים להתמודד עם מה שאנחנו עברנו", באתר ynet, 2 בינואר 2024
↑  בלעדיה: הילדים שנותרו אחרי לכתה של רונה רמון, באתר ynet, 18 בדצמבר 2018
↑  טל רמון, מאוחדים: ילדיהם של אילן ורונה רמון בטיול משפחתי בנפאל, באתר Ynet - Facebook, ‏4 ביולי 2019
↑  מאקו גאווה, ‏טל רמון חושף: "אני נמשך גם לגברים", באתר ‏מאקו‏, 27 בנובמבר 2019
↑  20 לאסון הקולומביה: שיחה עם ילדי משפחת רמון - mako, 2023-02-03, נבדק ב-2023-02-03
| אילן רמון |
| --- | --- | --- |
| אסון קולומביה | מעבורת החלל קולומביה • STS-107 • אסון מעבורת החלל קולומביה |  |
| הנצחה | מצפה אילן • מרכז אילן רמון לנוער שוחר פיזיקה • כנס החלל הבינלאומי על שם אילן רמון • קרן רמון • האות לאיכות, מצוינות ומנהיגות ע"ש אילן ואסף רמון • האסטרואיד אילנרמון • נמל התעופה רמון • גבעות קולומביה • תיכון דרכא רמון ע"ש אילן ואסף רמון |  |
| משפחה | רונה רמון • אסף רמון • טל רמון • יפתח רמון • נועה רמון |  |
| --- | --- |
בקרת זהויות :  NLI: 987007367246305171  VIAF: 43150170541500011436   WorldCat (עם VIAF): 43150170541500011436
יגדיל תורה (חב"ד)

יגדיל תורה היה שני כתבי עת תורניים שנועדו ללקט את תורתם של אדמו"רי חב"ד ותלמידיהם בתורת הנגלה, ויצאו במקביל בין השנים ה'תשל"ז–ה'תשמ"ו (1976–1986) בשני מוקדים: אחד בניו יורק, על ידי כולל האברכים שתחת מזכירות הרבי מלובביץ', בעריכת הרב שלום דובער לוין; והשני בירושלים על ידי כולל האברכים שבבית הכנסת צמח צדק.
היסטוריה ותכנים

כתב העת יצא לאור תחת הכותרת קובץ יגדיל תורה: ריכוז חידושי רבותינו ותלמידיהם בנגלה וכו'. הוא החל לצאת לאור בחודש אלול של שנת תשל"ו 1976, בעקבות קריאתו החוזרת של רבי מנחם מנדל שניאורסון בשתי התוועדויות: "לייסד מכון מיוחד לריכוז חידושי תורה, בחלק הנגלה, מאת רבותינו נשיאינו ותלמידיהם, הן אותם הנמצאים לעת עתה בכתבי יד, והן אותם שכבר נדפסו אלא שמפוזרים המה בספרים שונים... ולהדפיסם בקובץ מיוחד המיועד לכך, שיצא לאור מזמן לזמן". על פי הוראת הרבי היו למערכת שתי מרכזים, אחת בירושלים העתיקה בבית הכנסת צמח צדק ואחד בכולל אברכים של המזכירות בניו יורק.
המדורים הקבועים בגליונות כתב העת, עם הקמתו, היו:
רבותינו נשיאינו - כתבי אדמו"רי חב"ד בתורת הנגלה, מכתבי יד ומלוקטים מדברי דפוס
מפי השמועה - דברי אדמו"רי חב"ד בעניינים אלו שנמסרו מפה לאוזן
חסידים הראשונים - כתבי חסידי חב"ד מדורות ראשונים של התנועה, שעדיין לא נדפסו
הערות - במה לפרסום הערות בדברי שולחן ערוך הרב
מלבד המדורים הקבועים, פרסם העורך, הרב שלום דובער לוין, מחקרים וסקירות בעניינים הנוגעים לתולדות התנועה, תחת הכותרת "שונות". במשך שנות קיומו של כתב העת השתנו שמות המדורים, ונוספו מדורים אחרים.
בעשר שנות קיומו של כתב העת יצאו לאור בסך הכל 72 קבצים, ו"קובץ העשור" שלו יצא לאור כספר בכריכה קשה.
יגדיל תורה - ירושלים

במקביל לכתב העת שיצא לאור בניו יורק, נדפס כתב עת בשם זהה בירושלים, על ידי חברי כולל "צמח צדק" של חב"ד בעיר, אך המערכת והתכנים היו עצמאיים. בין חברי המערכת במשך השנים: הרב חיים שלום דייטש, הרב יוסף יצחק בלינוב והרב יוסף יצחק הבלין. בין הרבנים שחידושי תורתם התפרסמו בו: הרב שלמה יוסף זוין (ממאמריו האחרונים לפני פטירתו), הרב אלתר הילביץ, הרב אביגדר נבנצל, הרב פינחס הירשפרונג, הרב אפרים בורודיאנסקי, הרב ברוך נאה והרב מאיר ברנדסדורפר.
הגליונות באתר היברובוקס

הגליונות באתר היברובוקס:
הגליונות באתר היברובוקס > גליונות ניו יורק

שנה א, תשל"ו-תשל"ז: א, אלול תשל"ו. ב, חשון תשל"ז. ג, כסלו
שנה ב:
שנה ג:
שנה ד, תש"מ: ה (לו), סיון-תמוז. ג (לד), שבט-אדר.
שנה ה:.
שנה ו:
שנה ז:
שנה ח, תשמ"ד-תשמ"ה: ו (סא), אב-אלול תשמ"ד | גליונות שנה ח, תשמ"ד
שנה ט, תשמ"ה: א (סב), תשרי-חשון | גליונות שנה ט, תשמ"ה
שנה י, תשמ"ו-תשמ"ז: | גליונות שנה י
הגליונות באתר היברובוקס > גליונות ירושלים

שנה א:
שנה ב: א (ה), טבת תשל"ח
שנה ג:
שנה ד:
הערות שוליים

↑  ראו עוד: שלום בער לוין, עבודת הקודש פרק ב: עריכת יגדיל תורה, על תולדות ייסוד כתב העת ומעורבותו של האדמו"ר מחב"ד בעריכתו.
יגואר (X260)

| --- | --- |

Jaguar XF (X260)
 מאפיינים כלליים
 יצרן:  Jaguar Land Rover (אנ')  Chery Jaguar Land Rover (אנ') (בסין, משנת 2016)
 שנות ייצור:  2015–הווה
 הרכבה:  הממלכה המאוחדת הממלכה המאוחדת  הודו הודו  הרפובליקה העממית של סין הרפובליקה העממית של סין
 מודל קודם:  Jaguar XF (X250) (אנ')
 חברת אם:  טאטא מוטורס
 סיווג:  מכונית סלון
 מרכב:  מנוע קדמי, הנעה אחורית 4x2  מנוע קדמי, הנעה כפולה 4x4
 פלטפורמה:  JLR D7a
 אורך:  4,954 מ"מ  5,093 מ"מ (XFL)
 רוחב:  1,880 מ"מ
 גובה:  1,457 מ"מ  1,491 מ"מ (XFL)
 משקל:  1,545–1,855 מ"מ
 בסיס גלגלים:  2,960 מ"מ  3,100 מ"מ (XFL)
 מפרט טכני
 מנוע:  מנועי בנזין 4 צילינדרים, 1,997 סמ"ק המפיק 200 כ"ס ב-5,500 סל"ד, יחס דחיסה 10.5:1 (מגדש טורבו, מנוע "Ingenium engine family" (אנ'))  4 צילינדרים, 1,997 סמ"ק המפיק 250 כ"ס ב-5,500 סל"ד (מגדש טורבו, מנוע "Ingenium engine family" (אנ'))  V6 צילינדרים, 2,995 סמ"ק המפיק 340 כ"ס ב-6,500 סל"ד מנוע יגואר סדרה "Jaguar AJ-V8 engine" (אנ'), סוג מנוע "AJ126" (ה- AJ126 V6 משתמש בבלוק מנוע AJ133 V8 עם שני חורי הגליל האחוריים ריקים)  V6 צילינדרים, 2,995 סמ"ק המפיק 380 כ"ס ב-6,500 סל"ד מנוע יגואר סדרה "Jaguar AJ-V8 engine" (אנ'), סוג מנוע "AJ126" (ה- AJ126 V6 משתמש בבלוק מנוע AJ133 V8 עם שני חורי הגליל האחוריים ריקים) מנועי דיזל 4 צילינדרים,  1,999 סמ"ק המפיק 163 כ"ס ב-4,000 סל"ד, מגדש טורבו-דיזל  4 צילינדרים,  1,999 סמ"ק המפיק 180 כ"ס ב-4,000 סל"ד, מגדש טורבו-דיזל  4 צילינדרים, 1,999 סמ"ק המפיק 204 כ"ס ב-4,250 סל"ד, מגדש טורבו-דיזל  4 צילינדרים,  1,999 סמ"ק המפיק 240 כ"ס ב-4,000 סל"ד, מגדש טורבו-דיזל  V6 צילינדרים,2,993 סמ"ק המפיק 300 כ"ס ב-4,000 סל"ד, מנוע מתוצרת "פורד בריטניה" סדרה "Ford AJD-V6/PSA DT17" (אנ') סוג מנוע "AJD"
 הילוכים:  תמסורת אוטומטית – 8 מהירויות תוצרת "ZF" סדרה "ZF 8HP transmission" (אנ') מסוג "8HP 70" וסוג "8HP 45"  תמסורת ידנית – 6 מהירויות תוצרת "ZF" מסוג "ZF 6S-45"
 מעצב:  Ian Callum (אנ')
יגואר (X260) XF (באנגלית: Jaguar XF (X260)) היא מכונית סלון מתוצרת יצרנית הרכב Jaguar Land Rover (אנ') בבעלות טאטא מוטורס, אשר מיוצרת משנת 2015 בבריטניה, ומשנת 2016 ב-הודו וסין.
בסין דגמי יגואר (X260) XF מיוצרים על ידי Chery Jaguar Land Rover (אנ'), מיזם משותף של "Jaguar Land Rover" ושל יצרנית הרכב הסינית "Chery Automobile Co. Ltd" (אנ').
ממאפייני "יגואר (X260) XF"

דגם "יגואר (X260) XF" הוצג לראשונה בתערוכת הרכב הבינלאומית של ניו יורק בשנת 2015.
תצורות: 4 דלתות סלון, 5 דלתות סטיישן.
5 נוסעים (דגם 4 דלתות סלון).
סוגי מנוע: מנועי בנזין, מנועי דיזל.
סוגי הנעות: הנעה אחורית 4x2, הנעה כפולה 4x4.
קיבולת מכלי דלק: 74 ליטר (דגמי מנועי בנזין), 55–66 ליטר (דגמי מנועי דיזל).
ממאפייני "יגואר (X260) XF" > מסוגי מנועי הבנזין שהורכבו בדגמי "יגואר (X260) XF"

"XF 20t" – יוצר ממאי 2017–אפריל 2018, תאוצה בין 0–100 היא 7.5 שניות, מהירות מרבית – 235 קמ"ש (לדגם 4 דלתות).
"XF 25t" – מיוצר ממאי 2017, תאוצה בין 0–100 היא 6.6–6.9 שניות, מהירות מרבית – 244–250 קמ"ש (לדגם 4 דלתות).
"XF 30t AWD" – מיוצר מיוני 2017, תאוצה בין 0–100 היא 5.8–6.1 שניות, מהירות מרבית – 250 קמ"ש (לדגם 4 דלתות).
"XF 35t" – יוצר מספטמבר 2015–יוני 2017, תאוצה בין 0–100 היא 5.4 שניות, מהירות מרבית – 250 קמ"ש (לדגם 4 דלתות).
"XF S" – יוצר מספטמבר 2015–אפריל 2018, תאוצה בין 0–100 היא 5.3 שניות, מהירות מרבית – 250 קמ"ש (לדגם 4 דלתות).
ממאפייני "יגואר (X260) XF" > מסוגי מנועי הדיזל שהורכבו בדגמי "יגואר (X260) XF"

"XF E-PERFORMANCE" – יוצר מספטמבר 2015–אוקטובר 2020, תאוצה בין 0–100 היא 8.7 שניות, מהירות מרבית: 227–229 קמ"ש (לדגם 4 דלתות)
"XF 20d" – יוצר מספטמבר 2015–אוקטובר 2020, תאוצה בין 0–100 היא 8.0–8.1 שניות, מהירות מרבית: 229–230 קמ"ש (לדגם 4 דלתות).
"D200" – מיוצר מאוקטובר 2020, תאוצה בין 0–100 היא 7.6 שניות, מהירות מרבית – 234 קמ"ש (לדגם 4 דלתות).
"XF 25d" – יוצר ממאי 2017–אוקטובר 2020, תאוצה בין 0–100 היא 6.5 שניות, מהירות מרבית – 235 קמ"ש (לדגם 4 דלתות).
"XF 30d" – יוצר מספטמבר 2015–אוקטובר 2020, תאוצה בין 0–100 היא 6.2 שניות, מהירות מרבית – 250 קמ"ש (לדגם 4 דלתות).
גלריה

"יגואר (X260) XF"
"יגואר (X260) XF"
"יגואר (X260) XF"
"יגואר (X260) XF"
"יגואר (X260) XF"
"יגואר (X260) XF" - מבט לתא הנהג ולוח מחוונים
"יגואר (X260) XF", שנת 2018 - סטיישן
"יגואר (X260) XF" - סטיישן
"יגואר (X260) XF" - סטיישן
"יגואר (X260) XF", שנת 2017 - סטיישן
ראו גם

יגואר (יצרן רכב)
קבוצת טאטא
הערות שוליים

↑  "יגואר (X260) XF" driving.co.uk/car-reviews/jaguar-xf-review-2015
↑  יגואר XF, שנת 2015 ojoa.org/2015
↑  "יגואר (X260) XF" שנת 2020 autoevolution.com/cars/jaguar-xf-x260-2020
↑  "יגואר (X260) XF" שנת 2017 בסין topspeed.com/cars/jaguar/2017-jaguar-xfl
↑  יגואר XF, סטיישן autocar.co.uk/car-review/jaguar/xf-sportbrake/first-drives/jaguar-xf-sportbrake-22-portfolio
↑  "יגואר (X260) XF", שנת 2019 auto-data.net/en/jaguar-xf-x260-20d-180hp
↑  "יגואר (X260) XF" - מנועי בנזין ומנועי דיזל ultimatespecs.com/car-specs/Jaguar/M8008/XF-(X260)
↑  "יגואר (X260) XF" car.info/en-se/jaguar/xf/xf-x260
יוכי צוקר פרלמן

| --- | --- |
אין תמונה חופשית
 מדינה:  ישראל 
 עיסוק:  משוררת
 מקום לימודים:  אוניברסיטת בן-גוריון בנגב
 שפות היצירה:  עברית 
 
יוכי צוקר פרלמן היא משוררת ישראלית.
ביוגרפיה

יוכי צוקר פרלמן בוגרת מדעי הרוח והחברה באוניברסיטת בן-גוריון בנגב. חברה באגודת הסופרות והסופרים העבריים.
חברת קיבוץ יטבתה שבערבה.
ספריה

כאשר משתכנות בי מנגינות (תל אביב: מילה טובה, 2009)
מקצה אל קצה (חיפה: פרדס, 2012)
יד ביד (תל אביב: הוצאת סער, 2015)
אישי (הרצליה: ספרי ניב, 2016)
צל להתערסל (תל אביב: ספרי עתון 77, 2017)
אוושה (תל אביב: ספרי עיתון 77, 2019)
קצות שפה: שירים 2010–2020 (ישראל: ספרי עיתון 77, 2021)
לקריאה נוספת

יוכי צוקר פרלמן, עיר ילדותי, עדות, גיליון 5, ינואר 2016
ביטאון שירה, גיליון 200, אוקטובר 2017
יוכי צוקר פרלמן, הפעם באת, עיתון 77, גיליון 396, ספטמבר 2017, עמוד 42
הערות שוליים

1 2  ~פרלמן (צוקר) יוכי, באתר האתר של נילי דגן
↑  רשימת חברים, באתר אגודת הסופרות והסופרים העבריים
| --- | --- |
בקרת זהויות :  NLI: 987007300814705171  VIAF: 299508700   WorldCat (עם VIAF): 299508700 
ערך זה הוא קצרמרבנושא אישים. אתם מוזמנים לתרום לוויקיפדיה ו.
טקס פרסי אוסקר ה-53

| --- | --- |

 תאריך:  31 במרץ 1981
 מיקום:  דורותי צ'נדלר פביליון שבלוס אנג'לס, קליפורניה
 מנחים:  ג'וני קרסון
 מפיק:  נורמן ג'ואיסון
 במאי:  מרטי פאסטה
 רשת שידור:  ABC
 אורך הטקס:  3 שעות ו-13 דקות
 המועמדים והזוכים הבולטים
 הסרט הטוב ביותר:  אנשים פשוטים
 זכייה במספר הפרסים הרב:  אנשים פשוטים (4)
 מספר המועמדויות הרב:  איש הפיל (8)   השור הזועם (8)
 אתר רשמי
 →52 54← פרס אוסקר
טקס פרסי אוסקר ה-53 (באנגלית: 53rd Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1980 נערך בדורותי צ'נדלר פביליון שבלוס אנג'לס, קליפורניה, ב-31 במרץ 1981. הקומיקאי ג'וני קרסון הנחה את הטקס בפעם השלישית ברציפות. במקור תוכנן הטקס להיערך ב-30 במרץ, אך הוא נדחה בעקבות ניסיון ההתנקשות ברונלד רייגן, נשיא ארצות הברית.
סרט הדרמה "אנשים פשוטים" זכה בפרס הסרט הטוב ביותר, וכן בפרסי הבמאי הטוב ביותר (רוברט רדפורד), התסריט המעובד הטוב ביותר (אלווין סארג'נט) ושחקן המשנה הטוב ביותר (טימותי האטון). בעת זכייתו הפך האטון בן ה-20 לזוכה הצעיר ביותר אי פעם בפרס זה. כמו כן בלטו בטקס הסרטים "איש הפיל" ו"השור הזועם", אשר כל אחד מהם היה מועמד לשמונה פרסי אוסקר.
במהלך הטקס הוענק פרס אוסקר לשם כבוד לשחקן הוותיק הנרי פונדה. פרס אוסקר להישגים מיוחדים הוענק לסרט "מלחמת הכוכבים: האימפריה מכה שנית" בגין האפקטים החזותיים יוצאי הדופן שהוצגו בו.
הערות שוליים

↑  רשימת הזוכים המלאה, באתר הרשמי
| פרס אוסקר |
| --- | --- | --- |
| פרסים כלליים | הסרט הטוב ביותר • הסרט הבינלאומי הטוב ביותר • הסרט המונפש הטוב ביותר • הסרט הקצר הטוב ביותר • הסרט המונפש הקצר הטוב ביותר • הסרט התיעודי הטוב ביותר • הסרט התיעודי הקצר הטוב ביותר |  |
| פרסי משחק | השחקן הטוב ביותר • השחקנית הטובה ביותר • שחקן המשנה הטוב ביותר • שחקנית המשנה הטובה ביותר |  |
| פרסי בימוי וכתיבה | הבמאי הטוב ביותר • התסריט המקורי הטוב ביותר • התסריט המעובד הטוב ביותר |  |
| פרסים אחרים | הצילום הטוב ביותר • העריכה הטובה ביותר • עיצוב ההפקה הטוב ביותר • הפסקול המקורי הטוב ביותר • השיר המקורי הטוב ביותר • עיצוב התלבושות הטוב ביותר • האיפור ועיצוב השיער הטובים ביותר • עריכת הסאונד הטובה ביותר • מיקס הסאונד הטוב ביותר • האפקטים הטובים ביותר |  |
| פרסים מיוחדים | פרס לשם כבוד • פרס לזכר • פרס לפעילות הומניטרית • פרס להישגים מיוחדים |  |
| טקסים | 1927/28 • 1928/29 • 1929/30 • 1930/31 • 1931/32 • 1932/33 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
| אחר | האקדמיה האמריקאית לקולנוע • תיאטרון דולבי • שיאים • זוכי אמי, גראמי, אוסקר וטוני • מועמדים ישראלים |  |
| --- | --- |
בקרת זהויות :  MusicBrainz: 2fd988e1-c157-4d69-a511-375a3d7c7f05 
רוברט רדפורד, הבמאי הטוב ביותר.
רוברט דה נירו, השחקן הטוב ביותר.
סיסי ספייסק, השחקנית הטובה ביותר.
טימותי האטון, שחקן המשנה הטוב ביותר.
מרי סטינבורגן, שחקנית המשנה הטובה ביותר.
יחסי בנגלדש–לבנון

| יחסי בנגלדש–לבנון |
| --- | --- |
בנגלדש: לבנון


בנגלדש: לבנון
שטח (בקילומטר רבוע)
148,460: 10,400
אוכלוסייה
174,095,429: 5,816,885
תמ"ג (במיליוני דולרים)
437,415: 17,937
תמ"ג לנפש (בדולרים)
2,513: 3,084
משטר
דמוקרטיה פרלמנטרית: רפובליקה

יחסי בנגלדש–לבנון הם היחסים הדיפלומטיים הרשמיים שבין הרפובליקה הלבנונית לבין הרפובליקה העממית של בנגלדש.